भारतीय जनता पार्टी के नवनियुक्त जिलाध्यक्ष दुर्गविजय राय का नगर अध्यक्ष विजय राजभर के नेतृत्व में नगर के कार्यकर्ताओं व अन्य पदाधिकारियों द्वारा गायघाट मंदिर के प्रांगण में भव्य स्वागत किया गया। जिलाध्यक्ष ने स्वागत समारोह में उपस्थित कार्यकर्ताओं को संबोधित करते हुए कहा कि भारतीय जनता पार्टी एक पारिवारिक संघठन हैं, जो एक सूत्र और एक विचार धारा में जुड़ कर कार्य करती है। हमारा प्रयास है कि हम कार्यकर्ताओं के विश्वास पर खरे उतरें। हम एक दूसरे को समझते हुए आगे बढ़ेंगे और संगठन को मजबूत करेंगे।